রাহুলকে হালকা চালে নিতে পারছেন না মোদীও। এটা ঘটনা, আজও তিনি রাহুলের ক’দিন আগের ভুল নিয়ে ভোট-সভায় ব্যঙ্গ করেছেন। শিল্পপতিদের ৪৫ হাজার একর জমি দেওয়ার কথা বলতে গিয়ে রাহুল মুখ ফস্কে ৪৫ হাজার কোটি একর বলেছিলেন। কিন্তু রাহুলকে হাসির খোরাক করার চেষ্টা করলেও তাঁর তোলা অভিযোগগুলির জবাবও মোদীকে দিতে হয়েছে আদিবাসী এলাকায় গিয়ে। বলতে হয়েছে, গরিবদের জন্যই তিনি কাজ করে চলেছেন। ‘অম্বানী-আদানি’দের জন্য শৌচালয় বানাননি।